Bosna i Hercegovina

Federacija Bosne i Hercegovine JU Osnovna škola „Mustafa Busuladžić“

Kanton Sarajevo Općina Novi Grad Sarajevo

Broj:01-1-618-1/25

Sarajevo,13.05.2025.godine

Na osnovu člana 108. stav (1) tačka d) Zakona o odgoju i obrazovanju u osnovnoj i srednjoj školi („Službene novine Kantona Sarajevo“ broj:27/24), člana 118. Zakona o radu („Službene novine Federacije Bosne i Hercegovine“ broj: 26/16, 89/18, 44/22 i 39/24) Pedagoških standarda i normativa za odgoj i obrazovanje u osnovnoj i srednjoj školi („Službene novine Kantona Sarajevo“ broj:3/25) i člana 131. Pravila JU OŠ „Mustafa Busuladžić“ Sarajevo, na osnovu konsultacija i saglasnost Sindikalne podružnice JU OŠ „Mustafa Busuladžić“ Školski odbor Javne ustanove Osnovne škole „Mustafa Busuladžić“ Sarajevo na 48.sjednici održanoj dana 13.05.2025.godine jednoglasno donosi

**PRAVILNIK O IZMJENAMA I DOPUNAMA**

**PRAVILNIKA O UNUTRAŠNJOJ ORGANIZACIJI I SISTEMATIZACIJI RADNIH MJESTA U JU OŠ „MUSTAFA BUSULADŽIĆ“ SARAJEVO**

**Član 1.**

**(izmjena tačke c) poglavlja III sistematizacija radnih mjesta)**

**U Pravilniku o unutrašnjoj organizaciji i sistematizaciji radnih mjesta u JU OŠ „Mustafa Busuladžić“ Sarajevo broj: 01-1-455/24, 01-1-920/24 i 01-1-1408/24 , u poglavlju III sistematizacija radnih mjesta kod tačke c) nastavnici razredne i predmetne nastave mijenja se opis poslova nastavnika u tekstu kako slijedi:**

|  |  |  |
| --- | --- | --- |
| **Red.****Br.** | **OPIS POSLOVA NASTAVNIKA U OKVIRU RADNE SEDMICE** | **Sati u okviru radne sedmice** |
|  | 1. **NEPOSREDNI ODGOJNO-OBRAZOVNI RAD**
 |  |
| 1. | Redovna nastava (realizacija norme nastavnih časova u skladu s nastavnim planom i programom/kurikulumom, kompletna i sveobuhvatna priprema za realizaciju norme nastavnih časova u skladu s nastavnim planom i programom/kurikulumom **(1),** vođenje evidencije i dokumentacije koja se odnosi na realizaciju norme nastavnih časova, saradnja i konsultacije sa svim sudionicima koji mogu doprinijeti postizanju što višeg nivoa postavljenih ciljeva/ishoda definiranih nastavnim planom i programom/kurikulumom za koji se realiziraju nastavni časovi, praćenje i vrednovanje rada učenika kao I kompletno napredovanje učenika- kako u odgojnom, tako i u obrazovnom smislu, saradnja sa svim sudionicima koji mogu doprinijeti individualnom razvoju, dobrobiti i zaštite zdravlja učenika, uključujući i konsultacije s roditeljima po potrebi). Prema ukazanoj potrebi, realizacija nastave na daljinu u zdravstvenoj ustanovi. **(3)** Prema ukazanoj potrebi, realizacija nastave na daljinu u kući. |  30 **(2)** |
| 2. | Razredništvo s časom odjeljenske zajednice (rad na individualnom razvoju, dobrobiti i zaštiti zdravlja učenika, realizacija časa odjeljenske zajednice, sistemsko praćenje i bilježenje učeničkog napredovanja, komunikacija i saradnja sa svim sudionicima odgojno-obrazovnog procesa koji mogu dati doprinos postizanju što boljih rezultata učenika kako u odgojnom, tako i u obrazovnom smislu, uključujući i informacije i roditeljske sastanke, vođenje propisane pedagoške dokumentacije i evidencije, pripremanje izvještaja za sjednice odjeljenskog i nastavničkog vijeća). |  5,5  |
| 3. | Razredništvo bez časa odjeljenske zajednice (rad na individualnom razvoju, dobrobiti i zaštiti zdravlja učenika, , sistemsko praćenje i bilježenje učeničkog napredovanja, komunikacija i saradnja sa svim učesnicima odgojno-obrazovnog procesa koji mogu dati doprinos postizanju što boljih rezultata učenika kako u odgojnom, tako i u obrazovnom smislu, uključujući i informacije i roditeljske sastanke, vođenje propisane pedagoške dokumentacije i evidencije, pripremanje izvještaja za sjednice odjeljenskog i nastavničkog vijeća). |  3,5 |
| 4. | Dodatna i fakultativna nastava, vannastavne aktivnosti (jedan nastavni čas) |  1,5**(4)** |
| 5. | Dopunska, instruktivna, pripremna nastava (jedan nastavni čas) |  1,5**(4)** |
|  | **II. OSTALI POSLOVI** |  |
| 1. | Stručno usavršavanje |  1,5 **(5)** |
| 2. | Rad u stručnim organima |  1 **(6)** |
| 3. | Vođenje stručnog aktiva škole |  0,5 |
| 4. | Posjeta kulturnim i javnim ustanovama, kulturno-historijskim spomenicima, prirodnim znamenitostima i naučno-tehnološkim ustanovama  | do 0,5 |
| 5. | Smotre stvaralaštva, kulturna i javna djelatnost, obilježavanje značajnih datuma i sportske manifestacije | do 1 |
| 6. | Estetsko uređenje škole, organizacija izložbi, učešće na likovnim konkursima i grafika/dizajn školskog časopisa | do 1 |
| 7. | Realizacija programa “Školske saobraćajne patrole” |  1,5 |
| 8. | Vođenje ljetopisa škole |  0,5 |
| 9. | Vođenje zapisnika sjednica nastavničkog vijeća  |  1 |
| 10. | Izrada projekata | do 2 **(7)** |
| 11. | Dežurstvo nastavnika  | do 6 **(8)** |
| 12. | Mentorski rad s pripravnikom |  2 |
| 13. | Drugi poslovi po nalogu direktora  | do 6 **(9)** |

1. Ako realizacija nastavnih sadržaja u okviru realizacije norme nastavnih časova iziskuje određene specifičnosti (posjete preduzećima, ustanovama, izlazak na teren i slično), nastavnik u saradnji s direktorom izrađuje prijedlog detaljnog plana realizacije specifičnosti u procesu realizacije nastavnih sadržaja koje donosi nastavničko vijeće škole.
2. Ovaj broj odnosi se na punu normu nastavnih časova definiranih u poglavlju 5. Izračun sati u okviru radne sedmice za dio nastavnih časova (manje ili više časova od norme za određeni nastavni predmet) vrši se prema sljedećem obrascu:  = (/) ∙ 30 (A - broj sati u okviru radne sedmice; B - broj nastavnih časova koje nastavnik realizira; C- norma nastavnih časova za određeni nastavni predmet za koji se vrši izračun). (Primjer: Nastavniku Informatike koji sedmično realizira 8 nastavnih časova iz ovog nastavnog predmeta pripada A = (8/19) ∙ 30 = 12,63 sata). Ako nastavnik realizira nastavne časove iz više nastavnih predmeta s različitim normama, izračun broja sati vrši se za svaki nastavni predmet pojedinačno prema obrascu iz prethodnog stava.
3. Ovaj vid nastave realizira predmetni nastavnik učenika iz škole u koju je on upisan, a podršku i pomoć pruža asistent za školu u bolnici koji je angažiran u ustanovi koja ima registriranu područnu školu u bolnici.
4. Ako se neki od ovih vidova neposrednog odgojno-obrazovnog rada organiziraju tokom cijele nastavne godine, obavezno se uvrštavaju u godišnji program rada škole u okviru 40 sati radne sedmice nastavnika, a ako se uvodi naknadno i po iskazanoj potrebi, definira se posebnim rješenjem koje donosi direktor i kojim se definiraju sva prava i obaveze proistekle uvođenjem ovih vidova neposrednog odgojno-obrazovnog rada.
5. Ovo je maksimalan broj sati koji može biti dodijeljen za poslove stručnog usavršavanja. Ako nastavnik radi s nepunim radnim vremenom, broj sati koji se dodjeljuju za ove poslove srazmjeran je broju nastavnih časova koje nastavnik realizira. Za nastavnike koji rade s nepunim radnim vremenom, izračun broja sati koji se dodjeljuju za ove poslove vrši se prema obrascu A = B/C ∙ 1,5, gdje je A- broj sati u okviru radne sedmice; B - broj nastavnih časova koje nastavnik realizira; C - norma nastavnih časova za određeni nastavni predmet (ako nastavnik realizira nastavu iz više nastavnih predmeta s različitom nastavnom normom, za izračun se uzima norma nastavnih časova predmeta koji ima najmanju normu). (Primjer 1: Nastavniku Informatike koji realizira 8 časova iz ovog nastavnog predmeta izračun sati je A = 8/19 ∙ 1,5 = 0,63 sati. Primjer 2: Nastavniku koji realizira 8 časova iz Informatike i 8 časova iz Matematike za ove poslove izračun sati je A = 16/18 ∙ 1,5 = 1,33 sata).
6. Ovo je maksimalan broj sati koji može biti dodijeljen za poslove rada u stručnim organima. Ako nastavnik radi s nepunim radnim vremenom, broj sati koji se dodjeljuju za ove poslove srazmjeran je broju nastavnih časova koje nastavnik realizira. Za nastavnike koji rade s nepunim radnim vremenom, izračun broja sati koji se dodjeljuju za ove poslove vrši se prema obrascu A = B/C, gdje je A- broj sati u okviru radne sedmice; B - broj nastavnih časova koje nastavnik realizira; C - norma nastavnih časova za određeni nastavni predmet (ako nastavnik realizira nastavu iz više nastavnih predmeta s različitom nastavnom normom, uzima se za izračun norma nastavnih časova predmeta koji ima najmanju normu). (Primjer 1: Nastavniku koji realizira 8 časova iz Informatike, izračun sati jeste A = 8/19 = 0,42 sata. Primjer 2: Nastavniku koji realizira 8 časova iz Informatike i 8 časova iz Matematike izračun sati jeste A = 16/18 = 0,89 sati).
7. Ovo je maksimalan broj sati koji može biti dodijeljen za poslove izrade projekata koji se ne realiziraju kroz oblike neposrednog odgojno obrazovnog rada.
8. U pravilu se nastavniku dodjeljuje do 2 sata za poslove dežurstva, a za nastavnike za koje nije moguće osigurati ostale poslove iz potpoglavlja 5.2. dodjeljuje se maksimalno do 6 sati u skladu s pravilnikom o kućnom redu škole/centara.
9. Ovi poslovi detaljno su navedeni u rješenju o 40-satnoj radnoj sedmici, u skladu s pravilnikom koji donosi školski odbor na prijedlog direktora, koji je usaglašen na nastavničkom vijeću. Ukoliko nastavnik vrši poslove EMIS odgovornog lica, može mu biti dodijeljeno maksimalno do šest sati.

 Napomene:

1) Broj potrebnih izvršilaca nastavnika (podatak potreban za odgovarajuću tabelu u Metodologiji) izračunava se za svaki nastavni predmet pojedinačno prema obrascu A = B/C, gdje je A- broj potrebnih izvršilaca nastavnika za određeni nastavni predmet, B - ukupan broj sedmičnih časova na nivou škole za određeni nastavni predmet i C- sedmična norma nastavnih časova za određeni nastavni predmet. (Primjer: Ako su na nivou škole na sedmičnom nivou ukupno 74 nastavna časa nastavnog predmeta Informatika, broj potrebnih izvršilaca jeste A = 74/19 = 3,89 izvršilaca). Ukupan broj stvarno angažiranih izvršilaca nastavnog osoblja na nivou škole ne može biti veći od broja potrebnih izvršilaca na nivou škole.

2) Ako direktor nakon napravljene najracionalnije podjele časova na nastavnike po predmetima utvrdi da određenim nastavnicima nedostaju najviše do 2 časa nastavne norme sedmično u odnosu na broj časova, ugovoru o radu na neodređeno vrijeme, može im dopuniti normu nedostajućim brojem sati ostalim poslovima propisanim u ovom poglavlju. Direktor je dužan postupiti u skladu s prethodno navedenom odredbom samo ako su kumulativno ispunjeni uvjeti da ukupan broj stvarno angažiranih izvršilaca nastavnog osoblja na nivou škole nije veći od broja potrebnih izvršilaca na nivou škole (1) i ako je u okviru jednog nastavnog predmeta potrebno dopuniti normu samo jednom nastavniku, a ne za više njih koji realiziraju nastavu iz istog predmeta

 (2). U svim ostalim slučajevima škola je dužna provesti sve propisane procedure za zbrinjavanje radnika za čijim je radom potpuno ili djelimično prestala potreba u skladu s odredbama zakonskih i podzakonskih akata koji tretiraju status radnika za čijim je radom potpuno ili djelimično prestala potreba.

**Član 2.**

**(dopuna tačke 33. administrativni radnik)**

U tački. 33. administrativni radnik kod uslova za vršenje poslova iza riječi:

“Poslove i zadatke administativnog radnika, mogu obavljati lica sa:

* stečenim IV stepenom struče spreme i stečenim zvanjem: maturant gimnazije ili ekonomski tehničar ili poslovno pravni tehničar ili birotehničar ili upravno-administrativni tehičar.” dodaju se riječi: “- položenim stručnim ispitom za rad s arhivskom i registaturnom građom:” .

**Član 3.**

**(izmjena tačke 34. asistent u odjeljenju)**

a) U tački 34. asistent u odjeljenju riječi:” Bez javnog konkursa u prvom polugodištu školske godine na određeno vrijeme najduže do 135 dana i u drugom polugodištu školske godine na određeno vrijeme najduže do 145 dana.“ Zamjenjuje se riječima:“Za angažiranje asistenta u odjeljenju, za svako odjeljenje u kojem ima učenika za koje stručni tim škole za odgoj, obrazovanje i rehabilitaciju učenika s teškoćama u razvoju/centra procijeni da imaju potrebu za pdoršku asistenta, škola za odgoj, obrazovanje i rehabilitaciju učenika s teškoćama u razvoju/centru u obavezi je pribaviti saglasnost Ministarstva.“

b) U tački 34. Asistent u odjeljenju riječi: “ (prema potrebi) pp” mijenjaju se riječima: “asistent u odjeljenju (za svako odjeljenje u kojem ima učenika za koje stručni tim škole za odgoj, obrazovanje i rehabilitaciju učenika s teškoćama u razvoju/centru procijeni da imaju potrebu za podršku asistenta) 0,5 izvršilaca.”

**Član 4.**

(izmjena tačke g/ **STRUČNI TIMOVI ZA PODRŠKU INKLUZIVNOM OBRAZOVANJU NA NIVOU KANTONA SARAJEVO)**

(1) U tački g/ u naslovnoj rečenici poslije riječi:” Mobilni stručni tim na nivou Kantonu Sarajevo čine.” dodaju se riječi:” stručni saradnici”.

(2) U tački g/ u naslovnoj rečenici poslije riječi:

“ - Edukator-rehabilitator /defektolog

- logoped i

- psiholog” dodaje se rečenica: “Napomena: Zbog specifičnosti poslova i zadataka članova Mobilnog stručnog tima za pružanje podrške inkluzivnom obrazovanju, sedmična opterećenost i konkretni zadaci logopeda, edukatora-rehabilitatora i psihologa u sastavu Mobilnog stručnog tima za pružanje podrške inkluzivnom obrazovanju određuje se prema rasporedu koji je dio rješenja o formiranju Mobilnog stručnog tima za podršku inkluzivnom obrazovanju u Kantonu Sarajevo.”

**Član 5.**

**(izmjena u tački 36. Edukator-rehabilitator /defektolog )**

U tački 36. Edukator-rehabilitator /defektolog u koloni broj izvršilaca riječi: “precizno određen Pedagoškim standardima i normativima za osnovu školu “ mijenjaju se riječima:” u sastavu Mobilnog stručnog tima za pružanje podrške inikluzivnom obrazovanju – maksimalno 30 izvršilaca.“

**Član 6.**

**(izmjena u tački 37.logoped)**

U tački 37. Logoped u koloni broj izvršilaca riječi: “precizno određen Pedagoškim standardima i normativima za osnovu školu “ mijenjaju se riječima:” u sastavu Mobilnog stručnog tima za pružanje podrške inikluzivnom obrazovanju – maksimalno 30 izvršilaca.“

**Član 7.**

**(izmjena u tački 38. psiholog)**

U tački 38. Psiholog u koloni broj izvršilaca riječi: “precizno određen Pedagoškim standardima i normativima za osnovu školu “ mijenjaju se riječima:” u sastavu Mobilnog stručnog tima za pružanje podrške inikluzivnom obrazovanju – maksimalno 30 izvršilaca.“

**Član 8.**

**(izmjena tačke 45. lice zaduženo za provođenje mjera zaštite od požara)**

Tačka 45. mijenja se i glasi:

**i/** **OSOBLJE ZA PROVOĐENJE OBAVEZUJUĆIH ZAKONSKIH RJEŠENJA**

Radi osiguranja provođenja obavezujućih zakonskih rješenja, škola/centar ima pravo na finansiranje i angažiranje radnika iz reda zaposlenih na broj sati kako slijedi:

1. POVJERENIK ZA ZAŠTITU NA RADU(za škole/centre koje zapošljavaju 30 ili više radnika) najviše 2 sata sedmično,

2. LICE ZADUŽENO ZA PROVOĐENJE MJRA ZAŠTITE OD POŽARAnajviše 2 sata

 sedmično.

**45. POVJERENIK ZA ZAŠTITU NA RADU**

|  |
| --- |
| POSLOVI I RADNI ZADACI* Dobija informacije o uvjetima rada, analizama povreda na radu, profesionalnih

 oboljenja i bolesti vezanih za rad, nalazima i preporukama inspekcijskih organa ,* Zahtijeva od poslodavca da preduzme odgovarajuće mjere i dostavi mu

 prijedloge za ublažavanje rizika i otklanjanja izvora opasnosti - Informira radnike o provođenju mjera zaštite na radu  - Zahtijeva inspekcijski pregled ako smatra da mjere koje je preduzeo  poslodavac nisu primjerene cilju po kojem treba osigurati sigurne i zdrave  uvjete rada i iznosi svoja zapažanja u toku inspekcijskog pregleda koji su  iz domena zaštite na radu  - Prisustvuje inspekcijskim pregledima i/ili dostavlja svoja zapažanja u toku  inspekcijskih pregleda koji su iz domena zaštite na radu  |

|  |  |
| --- | --- |
| Uslovi za vršenje poslova | Povjerenik za zaštitu na radu mora imati odgovarajuću stručnu spremu i radno iskustvo propisano zakonskim i podzakonskim aktima koji reguliraju ovu oblast |

**46.LICE ZADUŽENO ZA PROVOĐENJE MJERA ZAŠTITE OD POŽARA**

|  |
| --- |
| POSLOVI I RADNI ZADACI* Brine se o provođenju mjera zaštite od požara utvrđenih Zakonom o zaštiti od požara i vatrogastvu.
 |

|  |  |
| --- | --- |
| Uslovi za vršenje poslova | Zaposlena lica koja se odrede da se staraju za provođenje poslova zaštite od požara moraju imati:* najmanje srednju stručnu spremu, po pravilu, tehničkog smjera i položen ispit za protupožarnu zaštitu.
 |

**Član 9.**

**(stupanje na snagu)**

Ove izmjene i dopune stupaju na snagu osmog dana od dana objavljivanja na oglasnoj ploči, a primjenjuje se od 01.09.2025.godine.

 Predsjednik Školskog odbora

 /Sejdo Macić, dipl.ing.el./

Sa Nacrtom Pravilnika o izmjenama i dopunama Pravilnika o radu, saglasna je Sindikalna podružnice JU OŠ “Mustafa Busuladžić” Sarajevo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /Kemal Bjelak, sindikalni povjerenik/

Dostaviti:

* Uz material Školskom odboru
* a/a